Seega oleksid siis  sakslased ametliku tõe kohaselt Vilmsi hukanud ja oma osa tragöödias oleks langenud ka neid abistanud soome kaitseliitlastele. Eelkõige tekitas just väidetav soomlaste tegevus saadik Kallasele muret, kuna see halvendas Soome ja Eesti suhteid. Eesti ajakirjandus võttis Soome suhtes kriitilise hoiaku ja Soome vasakpoolsed süüdistasid valgekaartlasi Vilmsi tapmises osalemises koos sakslastega.